Bori, Juli, Eszter, Gyuri: 2012
Juli 16 hónapos
(Ilyen idő van ma:)
A 15 hónapos bejegyzésből kimaradt, hogy 16 foga van, úgyhogy ezzel kezdem, azóta nem lett több.
Önállóan eszik, megmutatja kezét, lábát, fejét, pocakját, orrát, fülét. Fejét rázza, ha nemet int, viszont fenékből indulva bólogat egész testével, ha igent mond. Nagyon szeret enni, eddig egy dolog nem ment át, a mákos guba.
Sok szó elejét mondja, és természetesen az ápa a kedvenc szava és kedvenc személye. Ha ápa jelen van, aja mehet a süllyesztőbe. Borival már nagyon jól játszanak együtt. (Ennek oka elsősorban Bori, aki már okos, ügyes nagy és hajlandó a Julival foglalkozni.) Nagyon szeret könyveket nézegetni, énekelni, "beszélni"; pár hete ki kellett vinnem a miséről, mert a szentbeszéd alatt ő is folyamatosan és hangosan mondta a magáét.
Változatlanul mosolygós, jókedvű, barátságos. Egész jól alszik, kivéve, ha nagy szél van kinn, akkor megzavarodik.
Egyedül csúszdázik, nagyon szeret hintázni, mindenhova felmászik, félelemérzete változatlanul nulla, ennek eredményeképpen itt-ott vannak harci sérülései.
Bejegyezte: Eszter dátum: 6:49 Nincsenek megjegyzések:
A hétvége a Mikulások jegyében telt.
Pénteken volt Bori ovijának a karácsonyi bulija, mivel pedig az angolszász országokban a Mikulás hozza a karácsonyi ajándékokat, a gyerekek előadása után megjelent Santa.
Az előadásban Bori is lelkesen részt vett és mandarinul énekelt.
Santa Claushoz egy méternél közelebb nem merészkedett, kinyújtotta karral vette át az ajándékát. Juli egy pontig bátrabb volt, viszont Santa térdén már megbánta nagy bátorságát.
Aztán tegnap délután volt a magyar kolónia mikulásozása. Bori itt már bátrabb volt és szóba állt a Mikulással, a közös képről a nagy evés miatt maradt majdnem le.
Bejegyezte: Eszter dátum: 6:14 2 megjegyzés: